《宿赤岸寄太初弟》
宋代·林泳

橘树绕溪边，人家一簇烟。
急滩听似雨，低阁坐如船。
远客思亲语，痴儿望叔怜。
愁来吟未了，灯火已催眠。

作者简介：林泳，字太渊，自号艮斋，又号弓寮，南宋福建福清人。按《图绘宝鉴》作兴化人。希逸长子。宝祐元年（一二五三）进士。能诗，工书，善画墨竹。事迹见于《福州府志》、《宋诗纪事》、《书史会要》。